అజేంద్ర సింగ్ లోధి

అజేంద్ర సింగ్ లోధి (జననం 1970 ఆగస్టు 9) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో హమీర్‌పూర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

 రాజకీయ జీవితం 
అజేంద్ర సింగ్ లోధి తన తండ్రి మాజీ ఎమ్మెల్యే చంద్రనారాయణ్ సింగ్ రాజ్‌పుత్ అడుగుజాడల్లో సమాజ్‌వాదీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేయగా 2022 శాసనసభ ఎన్నికల్లో చరఖారీ శాసనసభ నియోజకవర్గం నుండి అభ్యర్థిగా ప్రకటించి ఆ తరువాత  ఆయన స్థానంలో రామ్‌జీవన్ యాదవ్‌కు టికెట్ కేటాయించారు.

అజేంద్ర సింగ్ లోధి 2024లో జరిగిన లోక్‌సభ ఎన్నికలలో హమీర్‌పూర్ లోక్‌సభ నియోజకవర్గం నుండి సమాజ్‌వాదీ పార్టీ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి పుష్పేంద్ర సింగ్ చందేల్‌పై  2,629 ఓట్ల స్వల్ప మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు. ఆయన 4,90,683 ఓట్లతో విజేతగా నిలవగా, పుష్పేంద్ర సింగ్ చందేల్ 4,88,054 ఓట్లతో  రెండో స్థానంలో నిలిచాడు.

మూలాలు 	   

వర్గం:1970 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:18వ లోక్‌సభ సభ్యులు